Les entitats contractants disposen del termini de dos mesos a partir de la data de finalització del contracte per lliurar al Servei Públic d'Ocupació de Catalunya la documentació de la justificació.
Si una mateixa entitat contracta diverses persones i aquestes contractes formen part d'una mateixa sol·licitud de subvenció, els dos mesos seran comptadors des de la finalització del darrer contracte de treball.
En el cas que l'entitat contractant subscrigui un contracte de treball amb la persona participant de durada superior al període subvencionable, que serà d'entre 6 i 9 mesos, el termini de presentació de la justificació econòmica serà de dos mesos a partir de la finalització del període subvencionab � le corresponent.
Veure apartat VI " Justificació Econòmica de la subvenció atorgada de la "Guia de prescripcions tècniques per a les entitats contractants ". �
Les empreses sol·licitants d'aquesta subvenció disposen de 10 dies hàbils a partir de l'endemà de la recepció del requeriment per tal que esmenin els defectes assenyalats i que aportin la documentació perceptiva.
Per la justificació de la informació requerida, cal omplir, validar i signar el formulari que es pot trobar en aquest espai.
En el mateix formulari caldrà adjuntar la documentació descrita en el requeriment.
La mida de cada document a adjuntar no pot superar els 2MB, i en total el formulari no pot superar els 5MB.
En cas que s'hagi d'aportar documentació amb un pes superior, aquesta es podrà adjuntar un cop enviat el formulari, seguint les indicacions que apareixen en pantalla.
Per enviar el formulari, heu de seguir les instruccions de la pàgina des d'on descarregueu el for � mulari.
Un cop analitzada la documentació presentada per l'entitat, en cas que la documentació sigui correcta, l'Administració ordenarà el pagament del 20% restant de la subvenció pendent de pagament.
L'ordenació d'aquest pagament s'efectuarà d'acord amb el Pla de Tresoreria del Servei Públic d'Ocupació i les seves disponibilitats.
En cas que l'entitat hagi presentat escrit de renúncia a imports no executats per l'empresa, la persona titular del Servei Públic d'Ocupació, a proposta de la Subdirectora General de Verificació i Supervisió, dictarà la corresponent resolució d'acceptació de renúncia.
Si, aquesta resolució no exhaureix la via administrativa, i en el termini d'un mes, a comptar des de l'endemà de la seva notificació es pot presentar recurs d'alçada.
En cas que a la justificació hi hagi despeses no elegibles, la persona titular del Servei Públic d'Ocupació, a proposta de la Subdirectora General de Verificació i Supervisió, dictarà el corresponent acord d'inici de revocació, al que l'entitat pot presentar al·legacions en termini de 10 dies a partir del dia següent de la recepció de la notificació de l'acord d'inici.
La resolució de revocació s'ha d'emetre en un període màxim de 6 mesos des de la data de l'acord d'inici.
Contra aquesta Resolució que posa fi a la via administrativa es podrà interposar recurs potestatiu de reposició davant la directora del Servei Públic d'Ocupació de Catalunya en el termini d'un mes a partir de l'endemà de la notificació d'aquesta Resolució, o bé, recurs contenciós administratiu davant els jutjats contenciosos administratius corresponents en el termini de dos mesos comptadors des de l'endemà de la notificació de la present Resolució.